so da bin i wieder… zrugg usem wunderschöna Granada. Es sind ziemlich idrücklichi 3 Täg gsi woni döt verbrunga han. Agfanga  hets scho mit dr Unterkunft (bi ma Kolleg vo CS) wo eifach dr Hammer gsi isch: en Ussicht  vor Dachterassa   uf ds   Albaizín  dasses mer fast d'Sprach verschlaga het, en Heizig (!!!yeah!!!) und natürlich dr Fernando wo mer als Iheimischa di schönsta Sacha vo Granada zeigt het! Granada isch glaub würkli dia Stadt woni bis jetzt kenna womer am besta gfallt. Es isch extrem billig und wenn as Biar bstellsch kriagsch  Tapas grad gratis  drzua. Ma seit d'Tapas segend  in Granada erfunda worda und eigentlich ufema Glas Biar/Wii serviart worda, so als Häppchen und drum gratis gsi. Hüt kriagsch in Teil Bars en halba Znacht und zahlsch weniger als ir Schwiiz für es Biar oder en Wii allei… D' Bodega Castañedas isch glaub eini vo da schönsta und authentischsta Tapasbars in Granada (siehe Fotos). Es isch immer extrem voll und es riiesa Chaos   Aber irgendwia  schiints z'klappa - ma wartet also nid lang uf z'Essa oder z'Trinka… Zudem ischs eifach super igrichtet: eifach, mit alta Möbel und Antiquitäta und amena usgstopfta halba Stiar ar Wand!! Alles in Allem sehr interessant und idrücklich! Döt hemer denn  Moscatel de Naranjas  trunka (Orangalikör). Dä isch superfein und i han grad en ganzi Fläscha kauft am letzta Tag   Für nur 4Euro. (Buh wider es Kilo meh…fraga mi grad wiani denn all min Grümpel wider ind Schwiiz mitnäh will???)